
În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.X.196/22 martie 2006, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege pentru completarea art. 1 din Legea  nr. 9/2003 privind Ordinul Meritul Sportiv şi Medalia Meritul Sportiv (PL.X.196/ 2006).

Proiectul de Lege a fost dezbătut în Comisie, în şedinţa din 12 aprilie 2006. Comisia, cu majoritate de voturi, a hotărât să elibereze aviz negativ asupra proiectului de lege menţionat, din următoarele motive: 

- prin acordarea titlul de Ambasador onorific al României se creează o discriminare;

- pentru conferirea Ordinul Meritul Sportiv nu se specifică o limitare;

- sintagma „Ambasador onorific al României” ce se conferă  cetăţenilor români decoraţi cu Ordinul Meritul Sportiv pentru activitatea desfăşurată la afirmarea sportului românesc pe plan internaţional, grevează titlurile acordate în diplomaţie;

- titlul de Ambasador onorific al României nu este prevăzut în legislaţia românească şi cea internaţională.

	1.
	---
	 ARTICOL UNIC. – Art. 1 din Legea nr. 9/2003 privind Ordinul Meritul Sportiv şi Medalia Meritul Sportiv, publicată în Monitorul Oficial al României, Partea I, nr. 74 din 5 februarie 2003, se completează după cum urmează:
	
	

	2.
	
	     La articolul 1, după alineatul (3) se introduce trei alineate noi, alin. (4) – (6), cu următorul cuprins:
    (4) Cetăţeanul român decorat cu Ordinul Meritul Sportiv care, prin activitatea desfăşurată, a contribuit la afirmarea sportului românesc pe plan internaţional, odată cu acordarea decoraţiei dobândeşte şi titlul de Ambasador onorific al României.
    (5) Titlul de Ambasador onorific al României urmează regimul juridic al decoraţiei conferite.

   (6) Persoana prevăzută la alin. (4), mandatată de o autoritate a statului român pentru îndeplinirea unei misiuni în străinătate ca reprezentant al acestuia, pe perioada misiunii beneficiază de o indemnizaţie în valută, care să acopere costurile ocazionate de călătoria cu avionul dus-întors, cazare şi o diurnă. Indemnizaţia se suportă din bugetul autorităţii respective. Cuantumul diurnei este egal cu cel al diurnei cuvenite ambasadorului României în ţara în care se efectuează deplasarea.

